OpenLLM-France/wikimedia huggingface dataset:
# 1672
## Esdeveniments

* 16 de maig - Rià (el Conflent): el rei de França Lluís XIV fa enderrocar el castell on va néixer Guifré el Pilós el 852.
* 23 de desembre: És descobert Rea, el satèl·lit de Saturn, per Giovanni Cassini.
* La Companyia reial d'Àfrica, pertanyent a Anglaterra, obté el monopoli del comerç d'or guineà.
* Holanda entre en guerra amb diversos països, sent l'any dels desatres militars.
* La calculadora de Leibniz pot realitzar operacions simples i arrels quadrades.
* La granada de mà augmenta en precisió i esdevé una arma de guerra important, amb regiments propis.
* Isaac Newton va publicar el seu tractat de la llum.

## Naixements

* 13 de gener, Tarquinia: Lucia Filippini, religiosa italiana, fundadora de la congregació de les Mestres Pies Filippini per a l'ensenyament de les noies (m. 1732).
* 6 d'abril: André Cardinal Destouches, compositor francès de l'època barroca.
* 20 de juny: Lluís Cèsar de Borbó, comte de Vexin i abat de Saint-Germain-des-Prés.

## Necrològiques

* 17 de juny - Roma: Orazio Benevoli ,compositor italià (n. 1602).
* 13 de juliol - Hampton Court, Londres (Anglaterra): Henry Cooke ,músic i compositor anglès (n. 1616).
* 16 de setembre - Andover, Massachusetts: Anne Bradstreet, la primera escriptora i poeta estatunidenca a publicar un llibre (n. 1612).
* Vallfogona de Riucorb: Pau d'Àger i d'Orcau, President de la Generalitat de Catalunya.

## Referències

* ↑ «Rea | enciclopedia.cat». [Consulta: 2 novembre 2022].
* ↑ Leonardi, Claudio; Riccardi, Andrea; Zarri, Gabriella. Diccionario de los santos (en castellà). Editorial San Pablo, 2000, p. 1497-1499. ISBN 978-84-285-2257-1.
* ↑ «BENEVOLI, Orazio in "Dizionario Biografico"» (en italià). Arxivat de l'original el 2020-02-25. [Consulta: 5 juny 2020].
* ↑ Dictionnaire des compositeurs.. France: Encyclopædia Universalis, [2016]. ISBN 2-85229-559-8.
# ATT

ATT té els següents significats:
* Aircraft Transport and Travel, línia aèria històrica del Regne Unit
* AT&T (de l'acrònim del seu nom en anglès American Telephone & Telegraph), empresa multinacional de telecomunicacions dels Estats Units
* Amadou Toumani Touré, polític president de Mali
* Tractat sobre el Comerç d'Armes (del seu nom en anglès Arms Trade Treaty), tractat internacional que regula el comerç internacional d'armes convencionals
* ATT Premià (de l'acrònim del seu nom Associació Tennis Taula), club de tennis de taula de Premià de Mar, al Maresme
* Att. també és l'abreviatura de les Epistulae ad Atticum, obra del polític romà Ciceró
* Att també és el nom de la centèsima part del kip, unitat monetària de Laos
* Ætt també és el nom dels clans a l'antiga Escandinàvia
# A II Z

A II Z va ser un grup de heavy metal creat el 1979 a Manchester, Anglaterra pel guitarrista Gary Owens. La formació original consistia en David Owens (cantant), Gary Owens (guitarra), Cam Campbell (baix), Karl Reti (bateria). Per un curt espai de temps va ser un dels grups capdavanters del moviment de la New Wave of British Heavy Metal. Es van dissoldre el 1982.

## Discografia
### Àlbums d'estudi

* The Witch of Berkeley (directe) LP (Polydor 1980)

### Singles/EPs

* "No Fun After Midnight" 7"/12" (Polydor 1981)
* "I'm the One Who Loves You" 7" (Polydor 1981)

### Reedicions

* "The Witch of Berkeley" Bootleg CD (1993 Reborn Classics)
* "The Witch of Berkeley" CD (2006 Majestic Rock)

## Referències

* Guinness Who's Who of Heavy Metal p5, ISBN 0-85112-656-1
# A Romance of the Redwoods

A Romance of the Redwoods és una pel·lícula muda dirigida per Cecil B. DeMille i protagonitzada per Mary Pickford. Escrita per Cecil B. DeMille i Jeanie MacPherson, es va estrenar el 14 de maig de 1917.

## Argument

En morir la seva mare, Jenny Lawrence viatja de Boston cap a Califòrnia per anar a viure amb el seu oncle sense saber que aquest ha estat assassinat pels indis i que un assaltador de diligències ha pres el seu nom per amagar-se de la llei. Quan Jenny arriva a Strawberry Flats, s'assabenta del que ha succeït, però es veu forçada a acceptar la protecció de Brown i declarar que és la seva neboda per escapar a uns rufians.
Gradualment Jenny i Brown s'enamoren. Ella li ensenya educació i el commina a reformar-se. Ell accepta i treballa cercant or en una mina sense massa sort. Ella es passa el dia netejant la seva roba. Per tal d'estalviar aquesta feina a la noia, Brown decideix fer un darrer assalt a una diligència, però acaba sent detingut i, malgrat els precs de Jenny, decideixer linxar-lo. Desesperada, Jenny agafa un vestit de nina i es presenta davant el xèrif fent-li creure que està esperant una criatura de Brown. Decideix perdonar-lo, ells dos es casen i marxen. Poc després, apareix la nina sense vestit per lo que s'assabenten que era una enganyifa. Tot i que en principi es forma una colla per anar-los al darrere, el xèrif els fa enrere dient-los que quan 20 homes són enganyats per una noieta, el millor que poden fer es prendre’s la medicina. Jenny i Brown doncs s'escapen sense ser molestats.

## Repartiment

* Mary Pickford (Jenny Lawrence)
* Elliott Dexter ("Black" Brown)
* Tully Marshall (Sam Sparks)
* Raymond Hatton (Dick Roland)
* Charles Ogle (Jim Lyn)
* Walter Long (el xèrif)
* Winter Hall (John Lawrence)

## Referències

* ↑ «New Pickford film». Motography XVII, 16, 21-04-1917, pàg. 828.
* ↑ «Seven part Mary Pickford production released by Artcraft». Motography XVII, 21, 26-05-1917, pàg. 1121.
* ↑ «The supreme combination of Motion Picture genius Artcract presents Mary Pickford». Motion Picture News 15, 21, 26-05-1917, pàg. 3201.
* ↑ «“A Romance of the Redwoods». Motion Picture News 15, 21, 26-05-1917, pàg. 3309.
# 6 de Perseu

6 de Perseu és una estrella gegant groga de magnitud 5,31 situada a la constel·lació d'Andròmeda. Es troba a 199 anys llum del sistema solar.

## Observació

Es tracta d'una estrella situada a l'hemisferi nord celeste. La seva gran declinació positiva fa que sigui observable majoritàriament des de l'hemisferi nord, on té una distribució circumpolar en la majoria de les regions temperades; la seva visibilitat des de l'hemisferi sud és limitada a les regions tropicals i temperades de baixa latitud. La seva magnitud de 5,3 és prou feble com per poder-se observar en espais lliures dels efectes de la contaminació lumínica.
El millor moment per a la seva observació en el cel nocturn és durant els mesos entre setembre i febrer. A l'hemisferi nord és visible durant un llarg període, gràcies a la gran declinació positiva de l'estrella, mentre que a l'hemisferi sud es pot observar només durant els mesos finals de la primavera i principis de l'estiu austral.

## Vegeu també

* Llista d'estrelles d'Andròmeda

## Referències

* ↑ Davide Gandolfi «REM near-IR and optical photometric monitoring of pre-main sequence stars in Orion. Rotation periods and starspot parameters» (en anglès). Astronomy and Astrophysics, 3, 04-11-2009, pàg. 1313-1330. DOI: 10.1051/0004-6361/200913327.
* 1 2 3 4 5 6 7 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Harold F. Levison «The USNO-B Catalog» (en anglès). Astronomical Journal, 2, 01-02-2003, pàg. 984–993. DOI: 10.1086/345888.
* ↑ Afirmat a: SIMBAD.
* 1 2 3 Afirmat a: VizieR Online Data Catalog: 2MASS All-Sky Catalog of Point Sources (Cutri+ 2003). Indicat a la font segons: SIMBAD. Autor: Schuyler D. Van Dyk. Pàgina: -1. Llengua del terme, de l'obra o del nom: rus. Data de publicació: juny 2003.
* 1 2 Grzegorz Nowak «The Penn State - Torun Centre for Astronomy Planet Search stars. III. The sample of evolved stars» (en anglès). Astronomy and Astrophysics, 22-12-2015, pàg. 73–73. DOI: 10.1051/0004-6361/201527362.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Eva Grebel «SP_Ace: a new code to derive stellar parameters and elemental abundances» (en anglès). Astronomy and Astrophysics, 11-02-2016, pàg. 2–2. DOI: 10.1051/0004-6361/201526758.

## Enllaços externs

* Dades de l'arxiu Simbad del Centre de Données astronomiques de Strasbourg (anglès).
Viccionari
# Abu-Hafs Àhmad ibn Burd al-Àkbar

Abu-Hafs Àhmad ibn Burd al-Àkbar (àrab: أبو حفص أحمد بنن برد الأكبر, Abū Ḥafṣ Aḥmad ibn Burd al-Akbar) (mort en 1027) fou un poeta andalusí que fou visir de Còrdova sota el hàjib Abd-al-Màlik al-Mudhàffar després de l'execució d'Abu-Marwan Abd-al-Màlik ibn Idrís al-Jazirí (1004), conjuntament amb el gran cadi Ibn Dhakwan.
Va preparar el camí per al reconeixement de Sanxuelo com a hereu del califat i va redactar-ne l'acta d'investidura el 1008, així com va ocupar el govern en la seva absència. Va exercir les mateixes funcions sota Sulayman al-Mustaín (1009-1010) i sota Yahya I ibn Alí (1021-1023) que el va nomenar kàtib; després fou ministre amb Abd-ar-Rahman al-Mustàdhhir (1023-1024). El 1026 es va retirar a Saragossa on va morir el 1027.
Va deixar escrit un diwan (recull de poesia).

## Bibliografia

* Encyclopaedia of Islam, Brill Publishers, Leiden, s.v. "Ibn Burd".

## Notes

* ↑ És conegut com al-Àkbar, ‘el Major’ o sènior, per distingir-lo del seu net Àhmad ibn Muhàmmad ibn Burd, sobrenomenat al-Àsghar, ‘el Menor’ o júnior, ja que el nom abreujat de tots dos, Àhmad ibn Burd, els confondria.
# Abu-Hafs Úmar I

Abu-Hafs Úmar (I) ibn Yahya (àrab: أبو حفص عمر بن يحيى, Abū Ḥafṣ ʿUmar ibn Yaḥyà) fou emir hàfsida proclamat pels notables amb la neutralitat dels àrabs, el 1284. Era fill d'Abu-Zakariya Yahya I ibn Abd-al-Wahid i germà d'Abu-Ishaq Ibrahim I.
Al perdre el suport dels àrabs Ibn Abi-Umara, els notables van poder proclamar emir a Abu Hafs Umar I. Era pietós i pacífic i al començament va restaurar l'autoritat hàfsida; va fer nombrosos treballs d'arquitectura religiosa.
Al començar el seu regnat els catalans es van apoderar de l'illa de Gerba en 1284 i van arribar a l'acord amb Abu-Hafs de permetre el toc de campanes cristianes a Tunis, i van imposar en 1285 per tractat a l'emir la restauració dels tribut que els hàfsides pagaven antigament als angevins de Sicília. El 1286 o 1287 els catalans es van aliar als marínides del Marroc conra els hàfsides i van assolar les costes d'Ifríqiya. Els catalans van aixecar un pretendent al tron de nom Ibn al-Dabbus (1287 a 1288), un príncep almohade que s'havia refugiat a la cort catalana, però no van poder enderrocar a l'emir.
Mentre el 1285 es va revoltar amb el suport dels àrabs del país, el seu nebot Abul Zakariya Yahya III ben Ibrahim I, que es va apoderar de tota la part occidental del territori hàfsida incloent Bugia i Constantina; el 1286 Abu Zakariya Yahya III va atacar Tunis però fou rebutjat i va haver de fugir cap al sud, on es va apoderar de Gabès; d'allí va atacar la Tripolitana però es va haver de retirar perquè la seva capital Bugia era atacada pels abdalwadites de Tlemcen aliats i nominals vassalls de l'emir hàfsida de Tunis.
Alguns xeics es van fer independents a Tozeur, al Djerid i a Gabès, i els àrabs del sud i de la Tripolitana eren declaradament hostils a l'emir de Tunis, però en canvi els àrabs del centre i de l'est, van rebre força concessions de l'emir a canvi de la seva fidelitat (repartiments de terres i beneficis fiscals).
L'emir de Bugia va annexionar la regió del Zab vers el 1290 i el 1294 el governador d'aquesta regió va obtenir autoritat sobre tot el sud del territori de Constantina (el Constantinès, en francès conegut com el Constantinois). El 1294 l'emir de Gabès va reconèixer la sobirania de l'emir de Bugia.
Va morir el 1295 i el va succeir Abu-Assida Muhàmmad II, fill pòstum de Yahya II.

## Referències

* ↑ Margariti, Roxani Eleni; Sabra, Adam; Sijpesteijn, Petra. Histories of the Middle East: Studies in Middle Eastern Society, Economy and Law (en anglès). Brill, 2010, p. 68. ISBN 9004184279.
* ↑ Abun-Nasr, Jamil M. A History of the Maghrib in the Islamic Period (en anglès). Cambridge University Press, 1987, p. 124. ISBN 0521337674.
# Abd-as-Sàyyid (nom)

Abd-as-Sàyyid és un nom masculí teòfor àrab islàmic (àrab: عبد السيد, ʿAbd as-Sayyid) que literalment significa ‘Servidor del Senyor’, essent «el Senyor» un atribut de Déu. Si bé Abd-as-Sàyyid és la transcripció normativa en català del nom en àrab clàssic, també se'l pot trobar transcrit Abdul Sayyid, ‘Abdul Sayyied... normalment per influència de la pronunciació dialectal o seguint altres criteris de transliteració. Com a teòfor, també el duen musulmans no arabòfons que l'han adaptat a les característiques fòniques i gràfiques de la seva llengua.

## Notes

* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. «ساد». ISBN 978-84-412-1546-7.
* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. «ساد». ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. «ساد» (Biblioteca Románica Hispánica). ISBN 8424917944.
* ↑ A més dels 99 noms o atributs de Déu «canònics», alguns musulmans accepten l'existència d'altres atributs o epítets de Déu, documentats bé a l'Alcorà bé en els hadits del Profeta; aquest seria el cas d'as-Sàyyid.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# 967
## Esdeveniments

* Ramir III de Lleó esdevé rei de Lleó amb només 5 anys.
* L'emperador Reizei ocupa el tron imperial japonès.
* Gerbert d'Orlhac comença a estudiar a Ripoll.

## Naixements

* Świętosława (Sigrid Storråda), duquessa polonesa

## Necrològiques

* Murakami, emperador del Japó
# AAC

AAC té els següents significats:
* Advanced Audio Coding, format d'àudio digital comprimit.
* Associació d'Arxivers de Catalunya, associació professional.
* American Airlines Center, pavelló localitzat en el barri del Parc Victòria proper al centre de Dallas (Texas) que és usat per a partits d'hoquei, bàsquet i concerts.
# Abu Bakr ibn Kutb al-Din Muhàmmad

Abu Bakr ibn Kutb al-Din Muhammad (18 de gener de 1427 - 1448) fou un príncep timúrida, fill de Kutb al-Din Muhàmmad Txuqi i net de Xah Rukh.
A la mort del seu pare Kutb al-Din Muhammad Txuqi, el 1445, va rebre la província de Balkh i dependències, conjuntament amb el seu germà Muhàmmad Kasim Mirza. A Abu Bakr li van correspondre les terres al nord del riu Amudarià, amb el Khuttal, Arhang i Sali Saray).
Al saber-se la mort de Xah-Rukh a Rayy el 13 de març de 1447, Abu Bakr en un cop de mà es va apoderar de Balkh que pertanyia al seu germà, i es va dirigir cap a l'Amudarià per anar al Khurasan. Encara que va travessar el riu abans que Ulugh Beg, disposava de poques forces. Ulugh Beg el va cridar, i li va oferir la mà de la seva filla si li donava suport. Abu Bakr va acceptar. Poc després Ulugh Beg creuava l'Amudarià i entrava a Balkh com aliat. Abu Bakr, incapacitat per fer res, esperava la seva ocasió i conspirava contra el seu sogre. Però els seus plans foren descoberts i fou executat el 1448.

## Referències

* Vassili Vladímirovitx Bartold, Four studies on the history of Central Asia, Volum 1
# Daniel Lelong

Daniel Lelong (Nancy, 1933) és un conegut galerista francès d'art modern, art contemporani, així com editor de llibres. També és el president del comitè organitzador de la FIAC de París des de 1983.

## Biografia

Daniel Lelong obrir la seva primera galeria a París el 1987 i representa a artistes de diferents orígens, com ara Francis Bacon Antoni Tàpies, Joan Miró, Eduardo Chillida, Jannis Kounellis, David Hockney, Karel Appel, Robert Motherwell, Pau Rebeyrolle, Pierre Alechinsky, Henri Michaux, Sean Scully, Ernest Pignon-Ernest, Andy Goldsworthy o Pàgines de Bernard.
Té tres galeries. La central es troba al número 13 del carrer de Teheran de París. Les dues altres seus es troben a Nova York i Zúric.
Va ser nomenat comandant de l'Orde de les Arts i les Lletres el gener de 2010.

## Publicacions

* Avec Calder, édition Échoppe, Paris (2000). ISBN 2-84068-123-4
* Adami : "89" per Valerio Adami et Daniel Lelong, édition Galerie Lelong, Paris (1989). ISBN 2-85587-174-3
* Calder, the artist, the work, per Alexander Calder, James Johnson Sweeney i Daniel Lelong, Boston Book & Art, Boston (1971). ISBN 0-8435-2023-X

## Referències

* ↑ Col·legi d'Arts i Lletres

## Enllaços externs

* Web oficial de la galeria
# Ushu

Ushu de vegades Usu fou una ciutat de Fenícia prop de Tir (que era una illa) juts a la costa enfront; Ushu abastia a Tir d'aigua i li facilitava llocs d'enterrament. El seu nom derivaria d'Usoos o Ousoüs, un descendent de Genos i Genea, els fills dels quals van descobrir el foc segons l'autor fenici Sanchuniathon (Sankunyaton).
Ousoüs o Ushu o Uzu, fou una evolució del nom de la ciutat a la costa. Durant molt de temps la majoria de la població vivia al continent mentre l'illa era un centre administratiu i religiós que tenia els palaus dels reis i segurament casernes de l'exèrcit i temples. Diverses vegades Ushu fou ocupada per invasors, especialment els assiris, però mai l'illa de Tir. L'exèrcit d'Assurbanipal, cap al final del seu regnat, a la tornada de la campanya d'Aràbia assirià va passar per Ushu i Akko, ciutats del regne de Sidó, que s'havien revoltat.
A les cartes d'Amarna vers la meitat del segle xiv aC es parla de la terra d'Usu en els dominis d'Abi-Milku de Tir. Hi ha tres cartes que en fan referència que són als únics llocs on apareix. Les cartes d'Abi-Milku al faraó fan referència en general al conflicte amb Zimredda de Sidó, i els habiru o aziru de Damasc. La primera carta (EA 148) esmenta la necessitat de terra a Usu (per part de Tir), la segona (EA 149) diu que Tir no té prou aigua i fusta que cal portar d'Usu; i la tercera (EA 150) parla de necessitar un sol soldat.

## Notes

* ↑ Pierre Bikai, The Land of Tyre, al capítol 2 de Martha Joukowsky “The Heritage of Tyre” 1992, pàg. 13.
* ↑ Pierre Bikai, The Land of Tyre
* ↑ Maurice Chehab, Tyre, traduït per Afaf Rustum Chalhoub, pàg 11

## Bibliografia

* H. J. Katzenstein, The History of Tyre, 1973, pàg 29
* James B. Pritchard's Ancient Near East in Pictures nos. 327, 331)
* William L. Moran, The Amarna Letters. Johns Hopkins University Press, 1987, 1992. (softcover, ISBN 0-8018-6715-0)

## Enllaços externs

* Tir i Ushu
# Turpial de Jamaica

El turpial de Jamaica (Icterus leucopteryx) és un ocell de la família dels ictèrids (Icteridae).

## Hàbitat i distribució

Habita la selva pluvial, ciutats i boscos de les terres baixes i muntanyes de les illes de Jamaica, Grand Cayman i San Andrés.

## Referències

* ↑ «Turpial de Jamaica». Cercaterm. TERMCAT, Centre de Terminologia. Rev. 20/01/2023(català)
# Vall de Broto

La Vall de Broto és una depressió allargada (33 quilòmetres) de la superfície terrestre recorreguda per la part alta de la conca del riu Ara. Està situada a l'alt Pirineu aragonès, a la comarca del Sobrarb d'Aragó.

## Clima

Clima de muntanya amb gran diferències entre els cims i la part baixa d'aquests. Les mitjanes tèrmiques mensuals van dels 2,3 °C en el mes més fred, i de 18 °C en el mes més càlid. Les precipitacions anuals, moltes en forma de neu, oscil·len entre els 1179 litres de Broto i els 1470 de Torla.

## Economia

El turisme és la primera activitat econòmica. Les riques pastures de les muntanyes són aprofitades per la ramaderia.

## Entitats de població de la vall

A la vall hi viuen 1255 habitants, distribuïts entre els nuclis següents:

### Municipi de Broto

* Broto. Cap municipal.
** Asín de Broto. Està situat a 1187 metres d'altitud.
** Buesa. Està situat a 1135 metres sobre el nivell del mar.
** Oto. Està situat a 913 metres d'altitud, a un quilòmetre de Broto dalt d'un turonet.
** Sarvisé. Està situat a 913 metres sobre el nivell del mar.

### Municipi de Torla

* Torla.
** Linas de Broto.
** Fragen.
** Viu.

## Vegeu també

* Vall de l'Ara

## Referències

* 1 2 «Vall de Broto». Gran Enciclopèdia Catalana. Barcelona: Grup Enciclopèdia Catalana.
* ↑ «Gran Enciclopèdia Aragonesa, Valle de Broto». Arxivat de l'original el 2017-07-02. [Consulta: 22 setembre 2016].
* ↑ «Gran Enciclopèdia Aragonesa, Broto». Arxivat de l'original el 2017-07-02. [Consulta: 22 setembre 2016].
* ↑ Gran Enciclopèdia Aragonesa, Asín de Broto
* ↑ «Gran Enciclopèdia Aragonesa, Buesa». Arxivat de l'original el 2017-07-02. [Consulta: 22 setembre 2016].
* ↑ «Gran Enciclopèdia Aragonesa, Oto». Arxivat de l'original el 2017-07-02. [Consulta: 22 setembre 2016].
* ↑ «Gran Enciclopèdia Aragonesa, Sarvisé». Arxivat de l'original el 2017-07-02. [Consulta: 22 setembre 2016].
* ↑ «Gran Enciclopèdia Aragonesa, Torla». Arxivat de l'original el 2016-09-23. [Consulta: 22 setembre 2016].
* ↑ «Gran Enciclopèdia Aragonesa, Linas de Broto». Arxivat de l'original el 2016-09-23. [Consulta: 22 setembre 2016].
* ↑ «Gran Enciclopèdia Aragonesa, Fragen». Arxivat de l'original el 2016-09-23. [Consulta: 22 setembre 2016].
* ↑ «Gran Enciclopèdia Aragonesa, Viu». Arxivat de l'original el 2016-09-23. [Consulta: 22 setembre 2016].

## Bibliografia

* Gran Enciclopèdia Aragonesa, Valle de Broto Arxivat 2017-07-02 a Wayback Machine.

## Enllaços externs

* Vall de Broto
# Vall de Cadí

La Vall de Cadí és una vall del massís del Canigó, dins el terme de Castell de Vernet (Conflent) a la Catalunya Nord, al nord de la pica del Canigó, la qual, juntament amb els pics de Gasamir, Sec, de Tretzevents, de Rojat i de Sethomes, forma el circ de Cadí, al fons del qual, a 2.359 m d'altitud, hi ha els estanyols de Cadí. És drenada pel riu de Cadí, el qual, amb el riu de la Llipodera, forma la capçalera del riu Major, afluent de la Tet.
# Valdepiélago

Valdepiélago és un municipi de la província de Lleó a la comunitat autònoma de Castella i Lleó. Forma part de la comarca de la Montaña Oriental.

## Demografia

Evolució demogràfica :
| 1991 | 1996 | 2001 | 2004 |
| 472 | 423 | 382 | 422 |
# Valdeolmillos

Valdeolmillos és un municipi de la província de Palència a la comunitat autònoma de Castella i Lleó (Espanya).

## Demografia

Evolució demogràfica :
| 1991 | 1996 | 2001 | 2004 |
| 105 | 96 | 83 | 83 |
# Valdepeñas de Jaén

Valdepeñas de Jaén és un municipi de la comarca de la Sierra Sur de Jaén, al sud-oest de la província de Jaén (Espanya).
Segons el cens de 2005, tenia 4.315 habitants
# Txàsxino

Txàsxino (en rus: Чащино) és un poble (un possiólok) de l'óblast de Sverdlovsk, a Rússia, segons el cens del 2010 tenia 186 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Txàmzinka (Mordòvia)

* Per a altres significats, vegeu «Txàmzinka».
Txàmzinka (en rus: Чамзинка) és un poble de la República de Mordòvia, a Rússia, segons el cens del 2010 tenia 25 habitants, pertany al municipi d'Atiàixevo.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Valhorlhas

Valhorlhas (Valhorlhas en occità, Vailhourles en francès) és una comuna occitana situada a l'Avairon, a la regió francesa d'Occitània. El pedagòg i escriptor occità Sèrgi Carles és originari d'aquesta comuna.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 666 | 615 | 564 | 556 | 535 | 511 |

## Vegeu també

* Llista de municipis de l'Avairon.
* Sèrgi Carles.

## Enllaços externs

* INSEE Arxivat 2007-10-10 a Wayback Machine. (francès)